عبادى له‌ ديدارى وه‌ل شماره‌يگ له‌ باڵوێزه‌يل وڵاته‌يل عه‌ره‌بى و ئسلامى ك(شه‌فه‌ق نيوز)ئاگادارى بوى، وت: حاڵ حازر روى وه‌ڕوى بوينه‌وه‌ى ئاشكرايگ هه‌س له‌ عراق و سوريا وه‌ل ريكخرياگ ترۆريستى داعش و ئه‌و ريكخرياگه‌ جيوازيش بويه‌ ئه‌را بريگ له‌ وڵاته‌يل تر و دوياخرينيان ئه‌و ته‌قينه‌وه‌يله‌ بوى ك له‌ سعوديه‌و كوه‌يت و تونس و مسر رويدا.
عبادى هه‌ميش وت: ئيمه‌ له‌ عراق روى وه‌ڕوى داعش بويمنه‌سه‌وه‌و سه‌ركه‌فتن وه‌ده‌س ئه‌يه‌ريم و خه‌ريكيم خوه‌مان ئاماده‌ ئه‌كه‌يم ئه‌را ئازادكردن رومادى و موسڵ، وه‌لى رويداگه‌يل سوريا كاريگه‌رى ناسه‌ بانمان و بايه‌سه‌ گشتلايگ له‌ى مه‌ترسيه‌ بڕه‌سنه‌وه‌و دژ داعش بوسيه‌ن و دژايه‌تى فكره‌ چه‌فتيان بكه‌ن.
ج . أ
